CELEX: 32012D0075
Language: lv
Date: 2012-02-09 00:00:00
Title: 2012/75/ES: Komisijas Īstenošanas lēmums ( 2012. gada 9. feruāris ) par Ganas atzīšanu attiecībā uz jūrnieku apmācības un sertificēšanas sistēmām saskaņā ar Eiropas Parlamenta un Padomes Direktīvu 2008/106/EK (izziņots ar dokumenta numuru C(2012) 616)  Dokuments attiecas uz EEZ

11.2.2012   
            
            
               LV
            
            
               Eiropas Savienības Oficiālais Vēstnesis
            
            
               L 38/45
            
         KOMISIJAS ĪSTENOŠANAS LĒMUMS
   (2012. gada 9. feruāris)
   par Ganas atzīšanu attiecībā uz jūrnieku apmācības un sertificēšanas sistēmām saskaņā ar Eiropas Parlamenta un Padomes Direktīvu 2008/106/EK
   (izziņots ar dokumenta numuru C(2012) 616)
   (Dokuments attiecas uz EEZ)
   (2012/75/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 19. novembra Direktīvu 2008/106/EK par jūrnieku minimālo sagatavotības līmeni (1) un jo īpaši tās 19. panta 3. punkta pirmo daļu,
   ņemot vērā Kipras 2005. gada 13. maija pieprasījumu,
   tā kā:
   
               (1)
            
            
               Saskaņā ar Direktīvu 2008/106/EK dalībvalstis var nolemt atbalstīt trešo valstu izdotos attiecīgos jūrnieku sertifikātus, ja attiecīgo trešo valsti atzīst Komisija. Minētajām trešām valstīm ir jāatbilst visām prasībām Starptautiskās Jūrniecības organizācijas (SJO) 1978. gada Konvencijā par jūrnieku sagatavotības, sertificēšanas un sardzes pildīšanas standartiem (STCW konvencija) (2), kura pārskatīta 1995. gadā.
            
         
               (2)
            
            
               Ar 2005. gada 13. maija vēstuli Kipra iesniedza pieprasījumu atzīt Ganu. Pēc minētā pieprasījuma Komisija novērtēja Ganas apmācības un sertifikācijas sistēmas, lai pārbaudītu, vai Gana ievēro STCW konvencijas prasības un vai ir veikti attiecīgi pasākumi, lai novērstu krāpšanu saistībā ar sertifikātiem. Novērtējuma pamatā bija Eiropas Jūras drošības aģentūras ekspertu 2009. gada decembrī veiktās inspekcijas rezultāti. Inspekcijas gaitā tika konstatēti atsevišķi trūkumi apmācības un sertificēšanas sistēmās.
            
         
               (3)
            
            
               Komisija nodeva dalībvalstīm ziņojumu ar novērtējuma rezultātiem.
            
         
               (4)
            
            
               Komisija 2010. gada 20. decembra vēstulē pieprasīja Ganai sniegt pierādījumus, ka konstatētie trūkumi ir novērsti.
            
         
               (5)
            
            
               Gana 2011. gada 21. februāra vēstulē sniedza pieprasīto informāciju un pierādījumus par atbilstošiem un pietiekamiem koriģējošiem pasākumiem, ko tā īstenojusi, lai novērstu atbilstības novērtēšanas laikā konstatētos trūkumus.
            
         
               (6)
            
            
               Nav novērsti divi trūkumi. Pirmais attiecas uz to, ka Gana pilnā mērā nenodrošina jūras spēkos vai uz loču kuģiem veiktā jūras dienesta faktisko atbilstību sertificēšanai nepieciešamajai kompetencei. Otrais attiecas uz ugunsdzēsības apmācības un aprīkojuma nepilnībām jūrniecības mācību iestādē. Tāpēc Ganas iestādes tiek aicinātas šajā sakarā veikt turpmākas koriģējošas darbības. Tomēr šie trūkumi neliek apšaubīt Ganas jūrnieku apmācības un sertificēšanas sistēmas kopējo atbilstības līmeni STCW konvencijai.
            
         
               (7)
            
            
               Atbilstības novērtēšanas rezultāti un Ganas iesniegtās informācijas izvērtējums liecina, ka Gana atbilst attiecīgajām STCW konvencijas prasībām un ir veikusi piemērotus pasākumus, lai novērstu ar sertifikātiem saistītu krāpšanu.
            
         
               (8)
            
            
               Šajā lēmumā paredzētie pasākumi ir saskaņā ar Kuģošanas drošības un kuģu izraisītā piesārņojuma novēršanas komitejas atzinumu,
            
         IR PIEŅĒMUSI ŠO LĒMUMU.
   1. pants
   Direktīvas 2008/106/EK 19. panta izpildes vajadzībām Gana tiek atzīta attiecībā uz jūrnieku apmācības un sertificēšanas sistēmām.
   2. pants
   Šis lēmums ir adresēts dalībvalstīm.
   
      Briselē, 2012. gada 9. februārī
      
         
            Komisijas vārdā –
         
            priekšsēdētāja vietnieks
         
         Siim KALLAS
      
   
   
      (1)  OV L 323, 3.12.2008., 33. lpp.
   
      (2)  Pieņēmusi Starptautiskā Jūrniecības organizācija.